താലിബാനെ ഭയന്ന് അഫ്ഗാനിലെ നാടോടി ഗായകര് രാജ്യം വിടുന്നു വനിത ഫുട്ബോള് താരങ്ങള്ക്കു പിന്നാലെ അഫ്ഗാനിസ്ഥാനിലെ നാടോടി ഗായകരും രാജ്യം വിട്ട് പാക്കിസ്ഥാനിലെത്തി. യാത്രാരേഖകളില്ലാതെ അതിര്ത്തി കടന്ന അവര് പെഷാവറിലും ഇസ്ലാമാബാദിലും ഒളിവില് കഴിയുകയാണെന്നു ബിബിസി റിപ്പോര്ട്ട് ചെയ്തു. പലായനം ചെയ്ത ഗായകരില് ആറുപേരെ നേരില് കണ്ടശേഷമാണു റിപ്പോര്ട്ട് തയാറാക്കിയത്. അഫ്ഗാനില് തുടര്ന്നാല് വധശിക്ഷ ലഭിച്ചേക്കുമെന്നു ഭയന്നാണു രാജ്യം വിട്ടതെന്ന് ഗായകര് പറഞ്ഞു. കഴിഞ്ഞ മാസം ഉത്തര ബഗ്ലാന് പ്രവിശ്യയില് നാടോടിഗായകനായ ഫവാദ് അന്തറാബിയെ വെടിവച്ചു കൊന്നതോടെയാണ് ഗായകരുടെ പലായനം തുടങ്ങിയത്. താലിബാന്കാര് പിതാവിനെ തലയ്ക്കു വെടിവച്ചു കൊന്നുവെന്നു മകന് ജവാദ് മാധ്യമങ്ങളോടു പറഞ്ഞിരുന്നു. അതേസമയം,അഫ്ഗാനില് വനിതകളെ കായിക മത്സരത്തില് നിന്ന് താലിബാന് വിലക്കിയിരുന്നു. മുഖം മറക്കാതെയും പ്രത്യേക വസ്ത്രങ്ങള് അണിഞ്ഞുമുള്ള ക്രിക്കറ്റ് ഇസ്ലാം മത വിശ്വാസികളായ സ്ത്രീകള്ക്ക് അനുയോജ്യമായ കളിയല്ലെന്നതാണ് താലിബാന്റെ നിലപാട്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.